9. การควบคุมภายใน

  บริษัทให้ความสำคัญเรื่องการสร้างระบบการควบคุมภายในของบริษัท
  มุ่งเน้นให้มีการควบคุมดูแลการปฏิบัติงานให้มีประสิทธิภาพ
  คณะกรรมการบริษัทได้มอบหมายให้คณะกรรมการตรวจสอบรับผิดชอบดูแลและสอบทานความเหมาะสมและความมีประสิทธิภาพของระบบการควบคุมภายใน
  เพื่อให้มั่นใจว่าระบบการควบคุมภายในของบริษัทเหมาะสมและเพียงพอที่จะปกป้องทรัพย์สินของบริษัท
  และป้องกันการแสวงหาผลประโยชน์โดยมิชอบของผู้บริหาร
  โดยมีการเปิดเผยข้อมูลอย่างเพียงพอเพื่อให้เกิดความโปร่งใสและสามารถตรวจสอบได้ตามแนวทางการกำกับดูแลกิจการที่ดี
  ทั้งนี้ เพื่อประโยชน์สูงสุดต่อผู้ถือหุ้น
  บนพื้นฐานความเป็นธรรมของผลประโยชน์ของผู้มีส่วนได้เสียทุกฝ่าย

  บริษัทเชื่อมั่นว่า ระบบควบคุมภายในองค์กรมีความเพียงพอที่จะป้องกันทรัพย์สินของบริษัท
  ความเสี่ยงอันอาจเกิดจากกรณีที่ผู้บริหารนำไปใช้โดยมิชอบหรือโดยไม่มีอำนาจเพียงพอ
  บริษัทไม่พบข้อบกพร่องใดๆ ที่เกี่ยวกับระบบควบคุมภายใน
  บริษัทมีระบบควบคุมภายในทั้งในระดับบริหาร และระดับปฏิบัติงานที่มีประสิทธิภาพ ดังนั้น
  บริษัทจึงกำหนดภาระหน้าที่ อำนาจการดำเนินการของผู้ปฏิบัติงาน
  ผู้บริหารไว้เป็นลายลักษณ์อักษรอย่างชัดเจน
  คณะกรรมการบริษัทเป็นผู้รับผิดชอบต่องบการเงินของบริษัท
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  บริษัทปฏิบัติตามนโยบายบัญชีอย่างสม่ำเสมอ
  บริษัทได้จัดเตรียมงบการเงินของบริษัทด้วยความระมัดระวังรวมทั้งเปิดเผยข้อมูลสำคัญอย่างเพียงพอในหมายเหตุประกอบงบการเงิน
  บริษัทได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดำรงรักษาไว้ซึ่งทรัพย์สิน
  และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

  ในการนี้ คณะกรรมการบริษัทได้แต่งตั้งคณะกรรมการตรวจสอบ
  ซึ่งประกอบด้วยกรรมการที่ไม่ใช่กรรมการบริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
  และความเห็นของคณะกรรมการตรวจสอบ
  คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่
  31 ธันวาคม 2555 บริษัทตระหนักดีว่าข้อมูลของบริษัททั้งที่เกี่ยวกับการเงินและที่ไม่ใช่การเงิน
  ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัท
  จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
  ตามความเป็นจริง เชื่อถือได้ และทันเวลา
  ซึ่งฝ่ายบริหารของบริษัทฯได้ให้ความสำคัญและยึดถือปฏิบัติมาโดยตลอด
  ในส่วนของงานด้านผู้ลงทุนสัมพันธ์นั้น บริษัทยังไม่จัดตั้งหน่วยงานขึ้นเฉพาะ
  เนื่องจากกิจกรรมในเรื่องดังกล่าวยังมีไม่มากนัก จึงได้มอบหมายให้ผู้อำนวยการฝ่ายการเงิน
  ทำหน้าที่ติดต่อสื่อสารกับผู้ถือหุ้น รวมทั้งภาครัฐที่เกี่ยวข้อง ทั้งนี้ ผู้ลงทุนสามารถติดต่อขอข้อมูลได้ที่
  โทร. 0-2909-8080 หรือที่ Website: www.goodyear.co.th

ความเห็นของคณะกรรมการบริษัทเกี่ยวกับการควบคุมภายใน

คณะกรรมการบริษัทเห็นว่าระบบการควบคุมภายในของบริษัทมีความเพียงพอและเหมาะสม
บริษัทได้กำหนดเป้าหมายการดำเนินธุรกิจที่ชัดเจนและวัดผลได้
มีการตั้งเป้าหมายการปฏิบัติงานซึ่งควรจะปฏิบัติได้จริงและมีการวัดผลอยู่เสมอ
มีการจัดโครงสร้างองค์กรที่เหมาะสมเพื่อให้การบริหารงานมีประสิทธิภาพ
บริษัทได้กำหนดนโยบายป้องกันการกระทำที่อาจขัดแย้งทางผลประโยชน์ระหว่างพนักงานกับบริษัทให้พนักงานยึดถือปฏิบัติ
เพื่อเป็นการเพิ่มคุณภาพของระบบควบคุมภายในให้ดีขึ้น บริษัทฯได้จัดตั้ง ผู้ตรวจสอบภายในองค์กร
นอกจากนั้น บริษัทได้นำระบบปฏิบัติการ SAP ซึ่งเป็นระบบการจัดการ ข้อมูลสารสนเทศที่ทันสมัย

รายงานของคณะกรรมการตรวจสอบ

บทบาทและหน้าที่ของคณะกรรมการตรวจสอบต้องปฏิบัติหน้าที่ตามแนวทางการปฏิบัติการตรวจสอบภายในที่ดีที่กำหนดโดยตลาดหลักทรัพย์แห่งประเทศไทยและตามบทบัญญัติของพระราชบัญญัติบริษัทมหาชนจำกัด
พ.ศ. 2535 และพระราชบัญญัติหลักทรัพย์และตลาดหลักทรัพย์ พ.ศ. 2535
คณะกรรมการได้ยึดหลักดังกล่าวในการตรวจสอบงบการเงินของบริษัท กู๊ดเยียร์ (ประเทศไทย)
จำกัด (มหาชน) เพื่อให้เป็นไปตามแนวปฏิบัติที่ตลาดหลักทรัพย์แห่งประเทศไทย ได้กำหนดไว้
คณะกรรมการตรวจสอบขอรายงานผลการตรวจสอบประจำปี 2555 แก่คณะกรรมการและผู้ถือหุ้นดังนี้

1.  กรรมการตรวจสอบเป็นกรรมการอิสระมีรายนามดังต่อไปนี้

  (ก) นายอรรถพร ข่ายม่าน ประธานกรรมการตรวจสอบ

  (ข) นายเคนเนธ ลี ไวท์ กรรมการตรวจสอบ

  (ค) นายเย็บ ซูชวน กรรมการตรวจสอบ

2.  คณะกรรมการตรวจสอบมีอำนาจเต็มในการเข้าตรวจสอบและได้รับความร่วมมือจากฝ่ายบริหารรวมถึงการเชิญให้กรรมการหรือเจ้าหน้าที่ฝ่ายบริหารเข้าร่วมประชุมตามความเหมาะสม
    โดยนายมาร์ค จันดรัน ราวันนี ผู้อำนวยการฝ่ายการเงิน และนายแบรด เอส. ลักเคีย
    ผู้อำนวยการฝ่ายการเงินอาเซียน ได้เข้าร่วมประชุมอย่างสม่ำเสมอ
    พร้อมกับบริษัทตรวจสอบจากภายนอก คือ บริษัท ไพร้ซวอเตอร์เฮาส์ คูเปอร์ส เอบีเอเอส
    จำกัด โดยในปี 2555 คณะกรรมการตรวจสอบได้ประชุมร่วมกัน 4 ครั้ง

3.  คณะกรรมการตรวจสอบได้รับความร่วมมือตามที่ร้องขอเพื่อให้สามารถปฏิบัติหน้าที่ได้เป็นอย่างดี

4.  คณะกรรมการตรวจสอบได้สอบทานการตรวจสอบของผู้ตรวจสอบบัญชีภายในและผู้ตรวจสอบบัญชีจากภายนอกบริษัทและสอบทานระบบควบคุมภายใน
    รายงานของผู้ตรวจสอบในการประเมินระบบควบคุมภายในที่รายงานต่อกรรมการบริษัท

5.  คำถามและข้อสงสัยต่าง ๆ ที่เกิดขึ้นจากการตรวจสอบของคณะกรรมการตรวจสอบ
    ได้รับการชี้แจงและแก้ไขเป็นที่น่าพึงพอใจแล้วจากฝ่ายบริหารและกรรมการบริหารบริษัท

ตามที่ได้กล่าวมาข้างต้น บริษัท กู๊ดเยียร์ (ประเทศไทย) จำกัด (มหาชน) ได้ดำเนินงานในปี
2555
ให้เป็นไปตามแนวทางของคณะกรรมการตรวจสอบและภายใต้กฎหมายและพระราชบัญญัติที่เกี่ยวข้องของประเทศไทย

[]

นายอรรถพร ข่ายม่าน

ประธานคณะกรรมการตรวจสอบ